Ir-Regolament Tal-Kummissjoni (KEE) Nru 1497/91
tat-3 ta’ Ġunju 1991
li jemenda r-Regolament (KEE) Nru 2191/81 dwar l-għoti ta’ għajnuna għax-xiri ta’ butir minn istituzzjonijiet u organizzazzjonijiet li ma joperawx għall-profitt
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [1], kif l-aħħar emendat bir-Regolament (KEE) Nru 3641/90 [2] u b’mod partikolari l-Artikolu 12(3) tiegħu,
Billi r-Regolament tal-Kummissjoni (KEE) Nru 2191/81 [3], kif l-aħħar emendat bir-Regolament (KEE) Nru 1679/89 [4], jipprovdi għall-għoti ta’ għajnuna għax-xiri ta’ butir minn istituzzjonijiet u organizzazzjonijiet li ma joperawx għall-profit; billi l-għajnuna għandha tingħata lil min jissupplixxi l-butir fuq it-talba tiegħu bil-miktub u wara s-sottomissjoni ta’ dokument ġustifikattiv li jġib in-numru ta’ serje maħruġ għal perjodu li ma jaqbiżx is-sitt xhur; billi dak il-perjodu għandu jiġi estiż sabiex inaqqas il-piż amministrattiv fuq l-awtoritajiet nazzjonali;
Billi l-miżuri li hemm dispożzizjonijiet dwarhom f’dan ir-Regolament huma skond l-opinjoni tal-Kumitat ta’ Ġestjoni għallĦalib u għall-Prodotti tal-Ħalib,
ADOTTAT DAN IR-REGOLAMENT:
L-Artikolu 1
Fl-Artikolu 3(6) tar-Regolament (KEE) Nru 2191/81, il-kliem "sitt xhur" qed jiġu b’dan sostitwiti bi "12-il xahar".
L-Artikolu 2
Dan ir-Regolament jibda jseħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Ġunju 1991.